ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3814/00

υποβολή: John Bowis (PPE-DE) προς την Επιτροπή

(7 Δεκεμβρίου 2000)

Θέμα: Συμμόρφωση με την Οδηγία του 1991 για την εκτροφή των χοίρων

Τι μέτρα λαμβάνει η Επιτροπή για να εξασφαλίσει ότι όλα τα κράτη μέλη τηρούν την Οδηγία του 1991 για την εκτροφή των χοίρων;

Μπορεί η Επιτροπή να επιβεβαιώσει ότι μόνον η Σουηδία, το Ηνωμένο Βασίλειο, η Δανία, η Φινλανδία και η Ολλανδία έχουν, ως σήμερα, εφαρμόσει την οδηγία ή έχουν εκπονήσει σχέδιο νομοθεσίας για την εφαρμογή της;

Πότε θαποβάλει νέες προτάσεις η Επιτροπή;

Με ποιον τρόπο ενισχύεται η πολωνική κυβέρνηση στην πρόθεσή της να μην ενδώσει στην καθιέρωση της εντατικής εκτροφής χοίρων;

Συμφωνεί η Επιτροπή ότι ένας πολύ μεγάλος αριθμός θηλυκών χοίρων περνούν όλη σχεδόν την ενήλικη ζωή τους εν κινήσει και μέσα σε στάβλους;

Συμφωνεί, επίσης, η Επιτροπή ότι οι ελάχιστοι κανόνες για μια ανθρώπινη εκτροφή των χοίρων θα έπρεπε να περιλαμβάνουν αρκετό χώρο, στρωμνή, εναλλακτική λύση στο κόψιμο της ουράς και τερματισμό του ευνουχισμού;

Απάντηση του κ. Byrne εξ ονόματος της Επιτροπής

(27 Φεβρουαρίου 2001)

Η Επιτροπή έχει εγκρίνει μια έκθεση σχετικά με την κατάσταση που επικρατεί στην εντατική κτηνοτροφία χοιροειδών στην Κοινότητα, και έχειποβάλει πρόταση τροποποίησης της οδηγίας 91/630/ΕΟΚ αποσκοπώντας στην βελτίωση των συνθηκών διαβίωσης των χοιροειδών(1). Αυτή η έκθεση καθώς και αυτή η πρόταση διαβιβάστηκαν στο Συμβούλιο και στο Κοινοβούλιο στις 29 Ιανουαρίου 2001.

Η πρόταση της Επιτροπής αφορά τα ακόλουθα ζητήματα: κανόνες που θα διέπουν την εκτροφή των θηλυκών χοίρων συγκεντρωμένων σε κοινωνικές ομάδες, ούτως ώστε να μεγεθυνθεί ο χώρος διαβίωσης που τους παρέχεται" κανόνες για τον ενδεδειγμένο εμπλουτισμό του περιβάλλοντος και για βελτιώσεις της ποιότητας των επιφανειών των δαπέδων, και απαγόρευση των χειρότερων κατηγοριών ακρωτηριασμών που μέχρι τώρα αποτελούν μέρος της συνηθισμένης πρακτικής.

Όπως αναφέρει το Αξιότιμο Μέλος του Κοινοβουλίου, η Επιτροπή διαθέτει πληροφορίες σύμφωνα με τις οποίες, κατά τη διάρκεια των τελευταίων ετών, πέντε κράτη μέλη έχουν λάβει νομοθετικά μέτρα για την προστασία των χοιροειδών, με τα οποία προβλέπονται επιπρόσθετα μέτρα, πέραν αυτών που απαιτούνται δυνάμει της οδηγίας 91/630/ΕΟΚ του Συμβουλίου.

Για να εξασφαλιστεί η δέουσα εφαρμογή της κοινοτικής νομοθεσίας όσον αφορά τις συνθήκες διαβίωσης των χοιροειδών, διενεργούνται επιθεωρήσεις από το Γραφείο Τροφίμων και Κτηνιατρικών θεμάτων, και έχουν κινηθεί διαδικασίες παράβασης κατά των κρατών μελών τα οποία δεν έχουν εφαρμόσει τους κανόνες αυτής της νομοθεσίας.

Το ειδικό πρόγραμμα ένταξης για τη γεωργία και την αγροτική ανάπτυξη (SAPARD) για την Πολωνία (2000-2006) προβλέπει ότι η κοινοτική συνδρομή θα ανέλθει στο συνολικό ποσό των 205 170 000 ευρώ για επενδύσεις σε γεωργικές εκμεταλλεύσεις. Οι ενισχύσεις αυτές μπορεί να χορηγηθούν σε κτηνοτρόφους οι οποίοι εκτρέφουν χοιροειδή επί τη βάσει 100-250 θέσεων για χοιροειδή πάχυνσης, ή 10-25 θηλυκών χοίρων στις περιπτώσεις παραγωγής σε κλειστό κύκλωμα, εφόσον οι εκμεταλλεύσεις πληρούν τις κοινοτικές απαιτήσεις όσον αφορά τηνγιεινή και τις συνθήκες διαβίωσης των ζώων.

(1) COM(2001)20 τελικό.
ΓΡΑΠΤΗ ΕΡΩΤΗΣΗ E-3942/00

υποβολή: Christopher Huhne (ELDR) προς την Επιτροπή

(13 Δεκεμβρίου 2000)

Θέμα: Πεδίο εφαρμογής της κοινής αλιευτικής πολιτικής

Μπορεί η Επιτροπή να μας πει εάν η κοινή αλιευτική πολιτική εφαρμόζεται στα παράκτια ύδατα όλων των κρατών μελών και εάν όχι, γιατί;

Απάντηση του κ. Fischler εξ ονόματος της Επιτροπής

(22 Ιανουαρίου 2001)

Το γεωγραφικό πεδίο εφαρμογής της Κοινής Αλιευτικής Πολιτικής είναι το ίδιο όπως αυτό της συνθήκης ΕΚ. Έτσι, εφαρμόζεται στις επικράτειες (εδάφη) όλων των κρατών μελών (εκτός των περιπτώσεων της Γροιλανδίας και των Νήσων Φερόων) όπως και σε ορισμέναπερπόντια εδάφη των κρατών μελών (βλ. άρθρο 299 (πρώην άρθρο 227) της Συνθήκης ΕΚ). Οπωσδήποτε, τα εδάφη αυτά συμπεριλαμβάνουν τα χωρικά ύδατα των

κρατών μελών τα οποία μπορούν να εκτείνονται μέχρις ορίου 12 μιλίων από τις βασικές γραμμές των οικείων χωρών. Είναι σαφές, σύμφωνα με την πάγια νομοθεσία του Ευρωπαϊκού Δικαστηρίου ότι η Κοινή Αλιευτική Πολιτική εφαρμόζεται στα χωρικά ύδατα αλλά επίσης και σε όλες τις περιοχές στις οποίες τα κράτη μέλη είναι σε θέση να ασκούν την αλιευτική δικαιοδοσία τους βάσει του διεθνούς δικαίου (δηλαδή επίσης στις ζώνες πουπάγονται στην αποκλειστική οικονομική ή αποκλειστική αλιευτική δικαιοδοσία τους). Η Κοινή Αλιευτική Πολιτική εφαρμόζεται έτσι κατά μήκος των ακτών όλων των κρατών μελών. Αυτό επιβεβαιώνεται από το άρθρο 1 του βασικού κανονισμού για την αλιεία (κανονισμός του Συμβουλίου (ΕΟΚ) αριθ. 3760/92 της 20 Δεκεμβρίου 1992 για τη θέσπιση κοινοτικού συστήματος για την αλιεία και τηνδατοκαλλιέργεια(1)) το οποίο προβλέπει ότι: Η κοινή αγροτική πολιτική καλύπτει τις δραστηριότητες εκμετάλλευσης που αφορούν τους ζώντεςδρόβιους πόρους και τηνδατοκαλλιέργεια καθώς και την μεταποίηση και εμπορία των προϊόντων της αλιείας και τηςδατοκαλλιέργειας, όταν αυτές πραγματοποιούνται στο έδαφος των κρατών μελών ή σε κοινοτικά αλιευτικά ύδατα ή από κοινοτικά αλιευτικά σκάφη. Στον ίδιο αυτό κανονισμό ως κοινοτικά αλιευτικά ύδατα ορίζονται τα ύδατα πουπάγονται στην κυριαρχία ή τη δικαιοδοσία των κρατών μελών (άρθρο 3(α)).

(1) ΕΕ L 389 της 31.12.1992.
ΓΡΑΠΤΗ ΕΡΩΤΗΣΗ E-3966/00

υποβολή: Alexandros Alavanos (GUE/NGL) προς την Επιτροπή

(20 Δεκεμβρίου 2000)

Θέμα: Απομάκρυνση διερμηνέων free lance στην Επιτροπή

Ηπηρεσία προσλήψεων της Επιτροπής, χωρίς ουδεμία προειδοποίηση, αρνήθηκε να ανανεώσει την πρόσληψη διερμηνέων free lance 65 ετών και άνω που επιθυμούσαν να συνεχίσουν την εργασία τους. Οι διερμηνείς free lance καλύπτονται μεν από τον κανονισμό (ΕΚ) 268/2000(1) του Συμβουλίου όσον αφορά τις φορολογικέςποχρεώσεις, αλλά όμως εξακολουθούν να στερούνται σύνταξης, δεν λαμβάνουν ετήσια πληρωμένη άδεια και δεν έχουν δικαίωμα στην ιατροφαρμακευτική περίθαλψη. Συνεπώς θα ήταν άδικο να εξομοιωθούν με τους μονίμους διερμηνείς πουποχρεούνται να παύσουν την εργασία τους στην ηλικία των 65 ετών.

1. Γιατί προβαίνει απροειδοποίητα η Επιτροπή στην απομάκρυνση διερμηνέων free lance 65 ετών και άνω;

2. Ποιά είναι η νομική βάση πουπαγορεύει την απομάκρυνσή τους;

3. Θεωρεί ότι καλύπτονται επαρκώς ποιοτικά και ποσοτικά οι ανάγκες διερμηνείας για όλες τις γλώσσες;

4. Προβληματίζεται για την αναζήτηση ρυθμίσεων που θα ελαχιστοποιούν το κοινωνικό πρόβλημα που δημιουργείται για ανθρώπους που έχουν συμβάλει στην εύρυθμη λειτουργία των θεσμών της Ευρωπαϊκής Ένωσης;

(1) ΕΕ L 29 της 4.2.2000, σελ. 13.

Απάντηση του κ. Kinnock εξ ονόματος της Επιτροπής

(27 Φεβρουαρίου 2001)

1. Η Επιτροπή δεν μπορεί να προσλάβει διερμηνείς συνεδριάσεων άνω των 65 ετών λόγω του άρθρου 74 του καθεστώτος που εφαρμόζεται στους λοιπούςπαλλήλους της Επιτροπής, σύμφωνα με το οποίο η πρόσληψη επικουρικούπαλλήλου τερματίζεται αυτοδικαίως στο τέλος του μήνα κατά τον οποίο συμπληρώνει την ηλικία των 65 ετών. Οι διερμηνείς που έχει προσλάβει η Επιτροπή έχουν όλοι ενημερωθεί για το γεγονός ότιπάγονται πλέον στο καθεστώς που εφαρμόζεται στους λοιπούςπαλλήλους της Επιτροπής.

2. Η νομική βάση της απόφασης είναι ο κανονισμός (ΕΚ, ΕΚΑΧ, Ευρατόμ) αριθ. 628/2000 του Συμβουλίου της 20 Δεκεμβρίου 2000 που τροποποιεί τον κανονισμό (ΕΚ, Ευρατόμ, ΕΚΑΧ) αριθ. 259/68 περί καθορισμού του κανονισμούπηρεσιακής κατάστασης τωνπαλλήλων και του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων(1) ο οποίος προβλέπει ότι οι διερμηνείς τους οποίους προσλαμβάνει η Επιτροπή προσλαμβάνονται, όπως και αυτοί του Ευρωπαϊκού Κοινοβουλίου, με την ιδιότητα του επικουρικούπαλλήλου.

3. Η Επιτροπή θεωρεί ότι δεν μεταβάλλεται η κατάσταση σε ότι αφορά την κάλυψη των αναγκών διερμηνείας λόγω της τροποποίησης του καθεστώτος που εφαρμόζεται για τους διερμηνείς free-lance.

4. Ναι. Η Επιτροπήπενθυμίζει ότι βάσει των συμβάσεων που έχει συνάψει εδώ και 30 έτη με το συγκεκριμένο επαγγελματικό κλάδο, καταβάλλει ασφαλιστική εισφορά γήρατος-θανάτου περίπου 100 ανά ημέρα εργασίας στο ταμείο το οποίο επιλέγει ο διερμηνέας και συνεισφέρει επίσης, με 4 την ημέρα, σε ασφάλεια ασθένειας-αναπηρίας που καλύπτει τους διερμηνείς για κάθε ημέρα εργασίας στα κοινοτικά όργανα.

(1) ΕΕ L 76 της 25.3.2000.
ΓΡΑΠΤΗ ΕΡΩΤΗΣΗ P-4147/00

υποβολή: Gorka Knrr Borrs (Verts/ALE) προς την Επιτροπή

(9 Ιανουαρίου 2001)

Θέμα: Ενισχύσεις για τις μονογονικές οικογένειες

Ποιο ήταν το ύψος των πόρων των διαρθρωτικών ταμείων που διατέθηκαν το 2000 στο ισπανικό κράτος ως ενισχύσεις για τις μονογονικές οικογένειες;

Ποιο είναι το ποσόν που πράγματι εκταμιεύθηκε; Εάνπήρξε απόκλιση μεταξύ των ενισχύσεων που διατέθηκαν και εκείνων που πράγματι εκταμιεύθηκαν, είναι αυτό κανονικό;

Απάντηση της κας Διαμαντοπούλου εξ ονόματος της Επιτροπής

(20 Φεβρουαρίου 2001)

Ο κανονισμός (ΕΚ) 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1), καθορίζει τρεις μεγάλους στόχους των διαρθρωτικών ταμείων που είναι η προώθηση της ανάπτυξης και της διαρθρωτικής προσαρμογής των αναπτυξιακά καθυστερημένων περιφερειών, η οικονομική και κοινωνική ανασυγκρότηση των περιοχών που αντιμετωπίζουν διαρθρωτικές δυσκολίες και η προσαρμογή και ο εκσυγχρονισμός της πολιτικής και των συστημάτων εκπαίδευσης, κατάρτισης και απασχόλησης.

Στο πλαίσιο της επικουρικότητας, η Επιτροπή εξασφαλίζει την παρακολούθηση των προγραμμάτων που συγχρηματοδοτούνται από τα διαρθρωτικά ταμεία. Ωστόσο η εφαρμογή των παρεμβάσεων ανήκει κατά πρώτο λόγο στην αρμοδιότητα των κρατών μελών τα οποία μπορούν ενδεχομένως να έχουν τόσο λεπτομερείς πληροφορίες.

Πάντως πρέπει να διευκρινίσουμε ότι οι μονογονεϊκές οικογένειες δεν λαμβάνουν χρηματοδότηση από τα ταμεία ως τέτοιες, αλλά μπορούν να επωφεληθούν από αυτή τη χρηματοδότηση στο πλαίσιο των μέτρων που προβλέπονται στις διάφορες παρεμβάσεις που συγχρηματοδοτούνται από τα διαρθρωτικά ταμεία στην Ισπανία. Ιδίως οι προτεραιότητες που αφορούν τη συμμετοχή των γυναικών στην αγορά εργασίας την ένταξη των ατόμων με ιδιαίτερες δυσκολίες καθώς και την ισότητα των ευκαιριών ως οριζόντια προτεραιότητα μπορούν να προσφέρουν ευκαιρίες στις μονογονεϊκές οικογένειες.

Σε αυτό το πλαίσιο, τα διαρθρωτικά ταμεία, ενώ συμβάλουν στη βελτίωση της αγοράς εργασίας και την στην εξάλειψη των ανισοτήτων μπορούν να ευνοήσουν την ένταξη των μονογονεϊκών οικογενειών.

(1) ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-3089/00

υποβολή: Antonio Tajani (PPE-DE) προς το Συμβούλιο

(5 Οκτωβρίου 2000)

Θέμα: Επίθεση σε βάρος εβραίου καθηγητή από ομάδα ναζισκίν

Ο κ. Luis Marsiglia, καθηγητής θρησκευτικών, καθολικός εβραϊκής καταγωγής, τραυματίσθηκε σοβαρά από 3 ναζισκίν στη Βερόνα.

Η πολλοστή αυτή επίθεση προκαλεί ανησυχία σε όλες τις ιταλικές εβραϊκές κοινότητες και ιδιαίτερα σε εκείνες της Ρώμης, Μιλάνου, Φλωρεντίας, Τεργέστης, Γένοβας, Λιβόρνο και Τορίνο.

Το Ευρωπαϊκό Κοινοβούλιο έχει κατ' επανάληψιν εκφρασθεί κατά κάθε μορφής ρατσισμού και ξενοφοβίαςπογραμμίζοντας τον κίνδυνο της παρουσίας στην Ευρώπη ομάδων και κινημάτων δεδηλωμένα συνδεδεμένων με βίαιες μορφές ρατσιστικής μισαλλοδοξίας.

Ποιες επείγουσες πρωτοβουλίες προτίθεται να αναλάβει το Συμβούλιο για να αντιμετωπισθούν οι απαράδεκτες αυτές μορφές επίθεσης σε βάρος ευρωπαίων πολιτών εβραϊκής καταγωγής, όπως επίσης και σε βάρος της οποιασδήποτε μειονότητας;

Απάντηση

(12 Φεβρουαρίου 2001)

1. Το Συμβούλιοπενθυμίζει στον αξιότιμο βουλευτή ότι, γενικά, καταδικάζει κάθε πράξη βίας του τύπου που αναφέρεται στην ερώτηση.

2. Τα τελευταία χρόνια, το Συμβούλιο έχει αφιερώσει ιδιαίτερη προσοχή στο θέμα του ρατσισμού, της ξενοφοβίας και του αντισημιτισμού.

Ήδη το 1996 το Συμβούλιο θέσπισε Κοινή Δράση σχετικά με την καταπολέμηση του ρατσισμού και της ξενοφοβίας(1). Η πράξη αυτήποχρεώνει τα κράτη μέλη να διασφαλίζουν ότι κάθε ρατσιστική και ξενόφοβη συμπεριφορά όπως περιγράφεται στην πράξη αποτελεί ποινικό αδίκημα. Τα κράτη μέληποχρεώνονται, δυνάμει της Κοινής Δράσης να εξασφαλίζουν αποτελεσματική δικαστική συνεργασία σχετικά με τα εν λόγω αδικήματα.

Προκειμένου να τονιστεί η σημασία των κοινωνικο-εκπαιδευτικών μέτρων, το Συμβούλιο και οι αντιπρόσωποι των κυβερνήσεων των κρατών μελών που συνέρχονται στα πλαίσια του Συμβουλίου, εξέδωσαν δύο δηλώσεις: μία για την καταπολέμηση του ρατσισμού, της ξενοφοβίας και του αντισημιτισμού στον τομέα της νεολαίας και μία σχετικά με το σεβασμό της διαφορετικότητας και της καταπολέμησης του ρατσισμού και της ξενοφοβίας(2).

Οι εν λόγω δηλώσεις τονίζουν ότι είναι ανάγκη να λάβουν τα κράτη μέλη και η Επιτροπή μέτρα στο πλαίσιο τωνφισταμένων δράσεων και προγραμμάτων. Υπογραμμίζουν επίσης την ανάγκη να αξιοποιηθούν τα επιτεύγματα του Ευρωπαϊκού Έτους κατά του ρατσισμού (1997) και να αναληφθούν πρωτοβουλίες που θα εξασφαλίζουν τη συνέχιση για τα επόμενα έτη.

Τέλος, όσον αφορά την αστυνομική συνεργασία, το Συμβούλιο συνέστησε, κυρίως, την παροχή ειδικής εκπαίδευσης για το ρατσισμό και την ξενοφοβία, που θα επιτρέπει τη γνώση, ανάλυση και αξιολόγηση των διαστάσεων των φαινομένων αυτών στο συγκεκριμένο πλαίσιο κάθε κράτους μέλους και θα διευκολύνει την ενδεδειγμένη αντιμετώπιση εκ μέρους της αστυνομίας.

3. Το Συμβούλιο εφιστά επίσης την προσοχή στις εργασίες όσον αφορά το Χάρτη των Θεμελιωδών Δικαιωμάτων της Ευρωπαϊκής Ένωσης, ο οποίος διακηρύχθηκε πανηγυρικά κατά το Ευρωπαϊκό Συμβούλιο της Νίκαιας στις 7 Δεκεμβρίου 2000.

(1) ΕΕ L 185 της 24.7.1996, σελ. 5.

(2) ΕΕ C 368 της 5.12.1997, σελ. 1 και ΕΕ C 1 της 3.1.1998, σελ. 1.
ΓΡΑΠΤΗ ΕΡΩΤΗΣΗ P-3883/00

υποβολή: Claude Desama (PSE) προς την Επιτροπή

(4 Δεκεμβρίου 2000)

Θέμα: Διαχείριση του προσωπικού της ΔΕΕ

Η τύχη που επιφυλάσσεται στο προσωπικό της ΔΕΕ είναι ανησυχητική. Στο πλαίσιο του δεύτερου πυλώνα έχουν δημιουργηθεί νέες δομές χωρίς να έχει ληφθείπόψη το σύνολο των διαθεσίμων σε πλαίσιο ΔΕΕ αρμοδιοτήτων. Οι αποφάσεις αυτές έχουν ως αποτέλεσμα πολλές απολύσεις, ακολουθούμενες από νέες προσλήψεις, πολλές μετακομίσεις και αναδιαρθρώσεις καιψηλές δαπάνες στέγασης για την ΕΕ και τη ΔΕΕ.

Σε ένα πλαίσιο όπου η Ευρώπη περισσότερο από ποτέ προβάλει την κοινωνική της διάσταση, αναρωτώμαι ως προς το βάσιμο των απολύσεων αυτών και τη χρηστή διαχείριση των πόρων.

Πριν προχωρήσετε σε νέες προσλήψεις, δεν νομίζετε ότι θα ήταν ορθότερο να χρησιμοποιηθούν κατά τον καλύτερο τρόπο οι διαθέσιμοι ανθρώπινοι πόροι της ΕΕ και αν ναι, ποιές προοπτικές σκέπτεστε να προσφέρετε στουςπαλλήλους αυτούς;

Απάντηση του κ. Kinnock εξ ονόματος της Επιτροπής

(5 Ιανουαρίου 2001)

Η πρόσληψη προσωπικού για τα θεσμικά όργανα της Κοινότητας ρυθμίζεται σαφώς από τον Κανονισμό Υπηρεσιακής Κατάστασης. Σύμφωνα με το άρθρο 29 των κανονισμών του προσωπικού, εκτός από περιορισμένο αριθμό περιπτώσεων (υπάλληλοι στους βαθμούς A1 και A2 και, κατέξαίρεση, για προσλήψεις σε θέσεις οι οποίες απαιτούν ειδικά προσόντα), η πρόσληψη μονίμωνπαλλήλων πραγματοποιείται μόνο μετά από επιτυχή συμμετοχή σε διαγωνισμό, στον οποίο μπορούν να συμμετάσχουν όσοι έχουν την εθνικότητα κράτους μέλους.

Η Επιτροπή συμμερίζεται την άποψη του Αξιότιμου Μέλους του Κοινοβουλίου ότι οι ικανότητες και η εμπειρία των μελών του προσωπικού της Δυτικοευρωπαϊκής Ένωσης (ΔΕΕ), τα οποίαφίστανται οργανωτικές αλλαγές στους κόλπους της ΔΕΕ, μπορεί να αξιοποιηθούν από τα κοινοτικά θεσμικά όργανα. Ως εκ τούτου, η Επιτροπή έχει ήδη ξεκινήσει διάλογο με τη Γενική Γραμματεία της ΔΕΕ και τους εκπροσώπους του προσωπικού της ΔΕΕ προκειμένου να διερευνηθούν οι δυνατότητες πρόσληψης από το προσωπικό της ΔΕΕ, τηρώντας τους κανονισμούς του προσωπικού των κοινοτικών οργάνων.
ΓΡΑΠΤΗ ΕΡΩΤΗΣΗ P-3827/00

υποβολή: Peter Skinner (PSE) προς την Επιτροπή

(30 Νοεμβρίου 2000)

Θέμα: Seafrance: περιορισμοί στις πωλήσεις ημερήσιων εισιτηρίων των φεριμπότ του πορθμού της Μάγχης

Σε συνέχεια της απάντησής σας της 26ης Σεπτεμβρίου 2000, αριθ. P-2824/00(1), επισυνάπτω φυλλάδιο που διανεμήθηκε στους ημερήσιους ταξιδιώτες που ταξιδεύουν με φεριμπότ της εταιρίας Seafrance από τον Απρίλιο του 2000.

Συμφωνεί η Ευρωπαϊκή Επιτροπή ότι οι περιορισμοί που ισχύουν για τους επιβάτες με και χωρίς αυτοκίνητα θίγουν το δικαίωμα της ελεύθερης κυκλοφορίας τους ενώ, ταυτόχρονα, αποτελούν διακριτική μεταχείριση εις βάρος των ημερήσιων ταξιδιωτών σε σχέση με τους λοιπούς ταξιδιώτες;

(1) ΕΕ C 103 E της 3.4.2001.

Απάντηση του κ. Monti εξ ονόματος της Επιτροπής

(10 Ιανουαρίου 2001)

Από το φυλλάδιο που προμήθευσε στην Επιτροπή το Αξιότιμο Μέλος συνάγεται ότι ο εν λόγω φορέας προσφέρει ημερήσια εισιτήρια σε ειδικές τιμέςπό την προϋπόθεση ότι η αναχώρηση και η επιστροφή θα πραγματοποιηθούν την ίδια ημέρα. Συγκεκριμένα, ημερήσια εισιτήρια δεν ισχύουν για απλά ταξίδια ή όταν η επιστροφή πραγματοποιείται άλλη ημέρα.

Είναι συνήθης πρακτική στον ταξιδιωτικό τομέα να προσελκύει περιστασιακούς πελάτες προσφέροντας εισιτήρια σε χαμηλότερες τιμές (όπως για ταξίδια που πραγματοποιούνται την ίδια ημέρα) τα οποίαπόκεινται σε περιορισμούς ως προς το χρόνο του ταξιδιού. Οι όροι τους οποίους αναφέρει το Αξιότιμο Μέλος στοχεύουν κατά τα φαινόμενα στο να αποφευχθεί το ενδεχόμενο πελάτες οι οποίοι διαφορετικά θα αγόραζαν το σύνηθες εισιτήριο επιστροφής να αγοράζουν δύο διαφορετικά εισιτήρια επιστροφής κάθε φορά, χρησιμοποιώντας μόνον το ένα στέλεχος του εισιτηρίου. Εάν δενπήρχαν οι προϋποθέσεις αυτές ενδέχεται να μη θεωρεί ο ταξιδιωτικός φορέας συμφέρον να παρέχει φθηνά ημερήσια εισιτήρια επιστροφής. Κατά την άποψη της Επιτροπής οι όροι τους οποίους αναφέρει το Αξιότιμο Μέλος δεν παραβιάζουν τους κοινοτικούς κανόνες για την ελεύθερη κυκλοφορία των προσώπων, ούτε συμφωνεί με την άποψη ότι οι προαναφερόμενοι όροι εισάγουν διακρίσεις εις βάρος των ημερήσιων ταξιδιωτών.
ΓΡΑΠΤΗ ΕΡΩΤΗΣΗ P-3784/00

υποβολή: Heidi Hautala (Verts/ALE) προς το Συμβούλιο

(29 Νοεμβρίου 2000)

Θέμα: Μυστικό πρωτόκολλο στη δήλωση του St. Malo (Γαλλία)

Στη διάσκεψη κορυφής του St. Malo στις 3-4 Δεκεμβρίου 1998, οι κυβερνήσεις της Γαλλίας και της Βρετανίας εξέδωσαν κοινή Δήλωση για την ευρωπαϊκή άμυνα. Σύμφωνα με τη Δήλωση, η ΕΕ πρέπει να έχει το δυναμικό για αυτόνομη δράση, που θαποστηρίζεται από αξιόπιστες στρατιωτικές δυνάμεις, τα μέσα απόφασης να τις χρησιμοποιήσει, και την ετοιμότητα να το πράξει ώστε να απαντά σε στρατιωτικές κρίσεις. Ταυτόχρονα η Δήλωση ανάφερε ότι η συλλογική ασφάλεια αποτελεί θέμα για το ΝΑΤΟ, και ότι το ΝΑΤΟ έχει κυρίαρχο ρόλο στην εδαφική άμυνα της Ευρώπης.

Σύμφωνα με άρθρο της ολλανδικής εφημερίδας NRC Handelsblad της 8ης Μαρτίου 2000,πήρξε πιθανώς ένα μυστικό πρωτόκολλο συνημμένο στη Δήλωση, το οποίο ανάφερε ότι το Ευρωπαϊκό Κοινοβούλιο δεν θα πρέπει να έχει εμπλοκή στη διαμόρφωση της μελλοντικής Ευρωπαϊκής Πολιτικής για Ασφάλεια και Άμυνα.

1. Γνωρίζει το Συμβούλιο και ο Γενικός Γραμματέας του ότιφίσταται αυτού του είδους το πρωτόκολλο ως τμήμα της Δήλωσης του St. Malo;

2. Θα ενημερωθούν τα κράτη μέλη, η Ευρωπαϊκή Επιτροπή και το Ευρωπαϊκό Κοινοβούλιο για το περιεχόμενο του πρωτοκόλλου;

Απάντηση

(12 Μαρτίου 2001)

1. Η γαλλοβρετανική δήλωση σχετικά με την ευρωπαϊκή άμυνα στην οποία αναφέρεται το αξιότιμο μέλος εγκρίθηκε από τους αρχηγούς κρατών και κυβερνήσεων της Γαλλίας και του Ηνωμένου Βασιλείου κατά τη διμερή διάσκεψη κορυφής Γαλλίας και Ηνωμένου Βασιλείου που πραγματοποιήθηκε στο St.Malo στις 3 και 4 Δεκεμβρίου 1998.

2. Το Ευρωπαϊκό Συμβούλιο συνήλθε στις 11 και 12 Δεκεμβρίου 1998 στη Βιέννη. Με την ευκαιρία αυτή εξέφρασε την ικανοποίησή του για τη γαλλοβρετανική δήλωση του Saint Malo.

3. Το Συμβούλιο δεν γνωρίζει ανπάρχει μυστικό πρωτόκολλο συνημμένο στη γαλλοβρετανική δήλωση σχετικά με την ευρωπαϊκή άμυνα, το οποίο να αναφέρει ότι το Ευρωπαϊκό Κοινοβούλιο δεν πρέπει να εμπλέκεται στη διαμόρφωση της μελλοντικής ευρωπαϊκής πολιτικής για την ασφάλεια και την άμυνα.

4. Το Ευρωπαϊκό Συμβούλιο έχει επανειλημμένα αναφέρει ότι η διαμόρφωση της Κοινής Ευρωπαϊκής Πολιτικής Ασφάλειας και Άμυνας αποτελεί αναπόσπαστο τμήμα της ενίσχυσης της Κοινής Εξωτερικής Πολιτικής και Πολιτικής Ασφαλείας, σχετικά με την εξέλιξη της οποίας το Κοινοβούλιο τηρείται τακτικά ενήμερο δυνάμει του άρθρου 21 της Συνθήκης για την Ευρωπαϊκή Ένωση.
ΓΡΑΠΤΗ ΕΡΩΤΗΣΗ E-3607/00

υποβολή: Klaus-Heiner Lehne (PPE-DE) προς την Επιτροπή

(22 Νοεμβρίου 2000)

Θέμα: Οι πρακτικές του ισπανικού Υπουργείου Μεταφορών όσον αφορά τα μηχανοκίνητα οχήματα των αλλοδαπών

Το Υπουργείο Μεταφορών της Ισπανίας (Autoridad de trfico) απαιτεί να διαθέτουν τα μηχανοκίνητα οχήματα των αλλοδαπών δύο τρίγωνα σημάνσεως, μία σειρά ανταλλακτικών εξαρτημάτων (π.χ. λαμπτήρες, εφεδρικό τροχό), εργαλεία, καθώς επίσης μέχρι πρότινος και ένα εφεδρικό ζευγάρι γυαλιά για τους διοπτροφόρους.

Στο πλαίσιο αυτό ανακύπτουν τα ακόλουθα ερωτήματα:

1. Εντάσσονται οι προαναφερθείσες απαιτήσεις των ισπανικών αρχών στο πλαίσιο των διεθνών συμφωνιών (Συμφωνία της Βιέννης) και είναι σύμφωνες με τους κανόνες αμοιβαίας αναγνώρισης σε επίπεδο ΕΕ;

2. Ποια μέτρα προτίθεται να λάβει η Επιτροπή σε περίπτωση που οι διμερείς συμφωνίες δεν καλύπτουν την πρακτική αυτή των ισπανικών αρχών στον τομέα των μεταφορών;

Απάντηση της κας de Palacio εξ ονόματος της Επιτροπής

(19 Δεκεμβρίου 2000)

Δενπάρχει κοινοτική νομοθεσία που να επιβάλει τηνποχρεωτική παρουσία στα αυτοκίνητα αντικειμένων σαν αυτά που αναφέρονται από το Αξιότιμο Μέλος του Κοινοβουλίου.

Οι σχετικές διατάξεις για τα αυτοκίνητα που κυκλοφορούν στο έδαφος κάθε κράτους μέλους διαφέρουν λοιπόν στο θέμα αυτό. Ελλείψει εναρμόνισης, οι εθνικοί αυτοί κανόνες δεν είναι a priori ασυμβίβαστοι με το κοινοτικό δίκαιο από τη στιγμή που δεν προβάλλουν εμπόδια στην ελεύθερη κυκλοφορία.

Η προϋπόθεση αυτήλοποιείται αν οι εθνικές διατάξεις δεν επιβάλλονται σε κατοίκους ενός κράτους μέλους ή στους χρήστες οχημάτων με άδεια κυκλοφορίας στο κράτος μέλος. Πράγματι, οι κανόνες με τους οποίους ορίζονται οι μίνιμουμ και επαρκείς προϋποθέσεις για τον εξοπλισμό των οχημάτων των κυκλοφορούντων στο εξωτερικό ρυθμίζονται με τη σύμβαση για την οδική κυκλοφορία της Βιέννης, 8 Νοεμβρίου 1968, η οποία μάλιστα καιπογράφηκε από την Ισπανία.

Η σύμβαση της Βιέννης προβλέπει για παράδειγμα ότι τα κράτη μπορούν να επιβάλουν την ύπαρξη ενός τριγώνου προσηματοδότησης στα αυτοκίνητα που δεν ανήκουν σεπηκόους τους, αλλά όχι την ύπαρξη δύο τριγώνων.

Η Επιτροπή δεν γνωρίζει ότι οι ισπανικές αρμόδιες αρχές για την οδική κυκλοφορία επιβάλλουνποχρέωση στα οχήματα που κυκλοφορούν στο εξωτερικό να φέρουν τα αντικείμενα που αναφέρονται από το Αξιότιμο Μέλος του Κοινοβουλίου. Η ελεύθερη κυκλοφορία αποτελεί έναν από τους βασικούς στόχους της Κοινότητας και η Επιτροπή θα έρθει σε επαφή με τις ισπανικές αρχές για να προσδιορίσει την ακριβή φύση τωνποχρεώσεων που επιβάλλονται στα οχήματα σε τράνζιτο.